Jean Cayrol
Store norske leksikon,Språk og litteratur,Litteratur i verden,Europa,Frankrikes litteratur,Frankrikes litteratur på 1900-tallet
Jean Cayrol var en fransk forfatter. Han har utgitt dikt- og essaysamlinger, og skrevet filmmanus, men er særlig kjent som romanforfatter.
I bøkene til Cayrol skildres en metafysisk kamp mellom destruktive og livgivende krefter, særlig inspirert av hans opphold i tysk konsentrasjonsleir. Et hovedtema i romanene hans er jegets forsøk på å oppnå full bevissthet om seg selv. Cayrol er blitt forbundet med den såkalte nyromanen på grunn av sin bevisste bruk av språket og sin refleksjon over forfatterens virksomhet, men han står fjernt fra disse forfatterne ved sin religiøse grunnholdning.Blant de mest kjente verkene til Cayrol er Poèmes de la nuit et du brouillard (dikt, 1945), Je vivrai l'amour des autres (trilogi, 1947–1950), Les Corps étrangers (1959) og Exposés au Soleil (1980). Han har også laget filmer, blant annet Le Coup de grâce (1965). Les mer i Store norske leksikon nyromanen Frankrikes litteratur